Ɛdwoada(pronounciation of "Ɛdwoada" (help·info)) yɛ da a ɛwɔ nawɔtwe no mu a ɛhyɛ Kwasiada ɛne Ɛbenada ntɛm. Afei nso ɛyɛ ɛda a edi kan wɔ nawɔtwe no mu a adwumayɛfoɔ de hyɛ adwuma ase.Ɛsan nso yɛ ɛda ɛtɔ so mmienu wɔ nawɔtwe no mu. Yɛnyaa ɛdwoada de firii tete Borɔfo Mesa a yɛfrɛ no Monandæg mu, ɛne Borɔfo kasa monenday mu, a n'asekyerɛ ankasa firi Latin kasa dies lunae mu a ɛkyerɛ bosome da. Ɛdwoada yɛ ɛda a ɛdi kwasiada akyi, na ɛhyɛ Ɛbenada anim. Akanfoɔ amammerɛ mu no, wɔhwɛ ewiem nsakrayɛ sɛdeɛ ɛteɛ na wɔde ato ɛda bi din. Ɛdwoada din no ɛyɛ edin a yɛnya firi ɔsrane din mu, sɛdeɛ ɔsrane merɛ dwo no nti na yɛfrɛ ɛda no Ɛdwoada; ɛda a ɛdwo. Akan man mu no, wɔn a wɔwoo wɔn saa da yi no, mmɛrima no de Kwadwo, ɛna mmaa no de Adwoa. Edin a yɛde ma nna a ɛwɔ nnawɔtwe mu no wɔnya firii Roman pɛn so, wɔ Greek ne Latin, ɛna wɔnyaa ɛdwoada sɛ ἡμέρᾱ Σελήνης,diēs Lūnae"bosome da".